A 2020-as Eb sorsolásakor létrejött a Németország (2014-es világbajnok), Franciaország (2018-as világbajnok), Portugália (2016-os Eb-győztes és 2019-es NL-győztes), Magyarország összetételű csoport. A sorsoláskor azonban még nem volt ismert, hogy Magyarország kijut-e az Eb-re, de a csoportba a pótselejtezőről kijutó Bulgária, Izland vagy Magyarország kerülhetett. A kiemeléskor a címvédő Portugália nem kapott kiemelést és kizárólag a selejtező rangsorolását használták. A tornán ugyanakkor több rendező ország volt, amelyet az UEFA még a torna előtt hat párba osztott el, így Németország és Magyarország a kijutásuk esetén azonos csoportba kerültek. A selejtező rangsorolása szerint Franciaország a 7., Portugália a 13. helyen végzett, így a 2. és 3. kalapból a legmagasabban rangsorolt csapatok kerültek azonos csoportba.